Homer Dodge Martin

Homer Dodge Martin (Albany, New York,  – Saint Paul, Minnesota, ), a oa ul livour stadunanat brudet evit e weledvaoù.

Buhez
Pevare mab da Homer Martin hag e bried Sarah Dodge e oa Martin, Elizabeth Gilbert. Homer Martin – A Reminiscence. New York : William MacBeth, 1904 .

Un diskibl d'al livour William Hart (1823-1894) e voe e-pad berr amzer ; levezonet gant doare an Hudson River School e oa e labourioù kentañ neuze.
Er bloavezhioù 1860 e veajas en hañv dre ar Menezioù Adirondacks e biz Stad New York, ar Menezioù Catskill e gevred an hevelep Stad, hag ar White Mountains e New Hampshire. Eno e tresas dremmvroioù a lakaas war al lien en e stal-labour e New York, a oa er c'hentañ savadur gouestlet d'an arzourien, e West Tenth Street.

D'ar  e timezas gant Elizabeth Gilbert Davis Martin, Elizabeth Gilbert. op. cit., .

Er bloaz 1868 e voe dilennet Homer D. Martin da geneil en National Academy of Design e New York, kent bezañ dilennet da ezel e 1874 .

E-kerzh ur veaj en Europa e 1876 e voe dedennet-bras gant al luskadoù gall École de Barbizon hag Impresionouriezh. Goude ar gavadenn-se e troas taolennoù H. D. Martin da deñvaloc'h, gant taolioù barr-livañ dispisoc'h.

E Normandi e vevas adalek 1882 betek 1886, gant chomadennoù e "trevadenn arzel" en Étaples (Pas-de-Calais). Distreiñ da New York a eure goude-se, e 1887.

Dre ma teue paouroc'h-paourañ ha klañvoc'h-klañvañ e kuitaas New York er bloaz 1893 da gavout repu e ti kerent dezhañ e Saint Paul. Peuzdall e oa pa livas eno diwar eñvor div eus e oberennoù brudetañ, Adirondack Scenery ha Harp of the Winds.

E Saint Paul e varvas Homer Dodge Martin e deroù ar bloaz 1897, oadet a 60 vloaz. Biskoazh n'en devoa graet berzh, met daou vloaz goude e dremenvan e voe gwerzhet Adirondack Scenery evit 5 500 $, hag an daolenn Harp of the Winds a voe prenet gant ar Metropolitan Museum of Art ("MET") e New York.

Notennoù

Rummad:Ganedigezhioù 1836
Rummad:Marvioù 1897
Rummad:Livourien SUA
Rummad:Hudson River School